**TECHNIKUM ÉS SZAKKÉPZŐ ISKOLA ÚJDONSÁGAI, ELŐNYEI**



**A Technikum választás újdonsága, előnyei:**

* Először ágazatot választasz, amivel 2 évig ismerkedsz.
* 10. évfolyam után történik a szakmaválasztás.
* A technikum egyesíti a gimnázium és a szakmatanulás előnyeit:
* Matematikából, magyarból, történelemből, valamint egy idegen nyelvből ugyanaz a tananyagtartalom, mint a gimnáziumban. Ezekből a közismereti tantárgyakból érettségi vizsgával zárul az oktatás, előrehozott érettségi lehetőséggel.
* **A nyelvvizsga megszerzésére** van mód – hasonlóan a gimnáziumhoz-, de itt **egy nyelvet kell kötelezően tanulni**. Az iskolák egyedi ajánlatában lehet több nyelvtanulási lehetőség is.
* **Nem kell ötödik érettségi tantárgyat választani**, mivel a szakmai vizsga lesz az ötödik érettségi tantárgy.
* **A technikusi vizsga emelt szintű érettségi tantárgynak számít.**
* Az 5. év elvégzése után **egyszerre kapsz érettségi bizonyítványt és technikusi oklevelet.**
* Úgy lehetsz középiskolás, hogy kapsz **ösztöndíjat**, duális képzés esetén pedig munkaszerződést ajánl a vállalat, vagyis **jövedelmed lesz**

Ha továbbtanulási lehetőségként a szakképzést választod, számos előnyben részesülsz:

* **nem kell már most a beiratkozásnál szakmát választanod**, elég, ha tudod mely ágazat érdekel
* **gyakorlatorientált oktatásban veszel részt**
* a szakképzésben résztvevő minden tanuló **ösztöndíjat** kap, amelynek mértéke a tanulmányi eredménytől függ
* egy jól megválasztott szakmával gyorsan elérhetővé válhat az **anyagi függetlenség**
* **nem kell elhelyezkedési nehézségtől tartanod**, hiszen a technikusok és a mesteremberek iránt mindig nagy a kereslet
* a továbbtanulásnál előnyt élvezel, ha van technikusi végzettséged. **A technikum a mérnökképzés előszobája.**



**A Szakképző Iskola választás újdonsága, előnyei:**

* A szakképző iskolában szakember képzés folyik.
* Először ágazatot választasz, amivel 1 évig ismerkedsz.
* 9. évfolyam után történik a szakmaválasztás.
* 2 évig tanulhatod a szakmát, elsősorban vállalati körülmények között, duális képzés keretében.
* Duális képzés = a képzés helyszíne elsősorban vállalatoknál, vállalkozóknál lesz, ahol a szakma elsajátítása történik.
* 9. évfolyam után még a technikummal átjárható rendszer.
* Általános szakképzési ösztöndíjat kapsz 1 évig.
* Az ösztöndíjat a szakképzési munkaszerződés váltja fel, vagyis a tanulás mellett már lesz jövedelmed.